84 REDARGUTIO PHILOSOPHIARUM. 



tratas earumque solutiones. Qui enim bene affirmat 

 et probat et constituit et componit, is errores et objec- 

 tiones longe summovet et veluti eminus impedit et 

 abigit ; qui autem cum singulis colluctatur, is exitum 

 rei nullum invenit sed disputationes serit. Quid enim 

 opus sit ei qui unum luminis et veritatis corpus clarum 

 et radiosum in medio statuit, parva quaedam et pallida 

 confutationum ellychnia ad omnes errorum angulos 

 circumferre, solventi alia dubia, alia per ipsam illam 

 solutionem excitanti ac veluti generanti ? Verum id 

 curae, ut videtur, prsecipue fuit Aristoteli, ut homines 

 haberent parata in singulis quae pronunciarent, quaa 

 responderent, et per quse se expedirent, potius quam 

 quid penitus crederent, aut liquido cogitarent, aut vere 

 scirent. Philosophia autem vestra tarn bene authorem 

 refert, ut quaestiones quas ille movit ilia figat et faciat 

 aeternas ; ut quaeri videatur, non ut veritas eruatur, 

 sed ut disputatio alatur : adeo ut Nasicae sententia illi 

 Catonis prasponderet. 1 Neque enim illud agitur ut 

 temporis progressu sublatis dubiis tanquam hostibus a 

 tergo, ad ulteriores provincias penetretur ; sed ut per- 

 petuae istae quaestiones, tanquam Carthago, militiam 

 istam disputandi exerceant. Quod vero ad operum 

 fructum et proventum attinet ; existimo ex ista phil- 

 osophia, per tot annorum spatia laborata et culta, ne 

 unum quidem experimentum adduci posse, quod ad 

 hominum statum levandum et locupletandum spectet, 

 et philosophise speculationibus vere acceptum referri 

 possit: adeo ut brutorum animalium instinctus plura 

 inventa pepererint, quam doctorum hominum sermo- 

 nes. Sane Celsus ingenue et prudenter fatetur, ex- 

 perimenta medicinae primo inventa fuisse, ac postea 



1 Plutarch in Catone, 352. R. L. E. 



